News Update: LINE MAN Wongnai เจรจาซื้อ Foodpanda ในไทย คาดดีลสูงถึง 3,480 ล้านบาท - FINNOMENA
LINE MAN Wongnai ยูนิคอร์นฟู้ดเดลิเวอรี่ชื่อดังในไทย อยู่ในระหว่างการเจรจาเพื่อซื้อกิจการ Foodpanda ของ Delivery Hero SE ในประเทศไทย เนื่องจากมีแผน IPO ในตลาดหุ้นในอีกไม่กี่ปีข้างหน้า
13 ธ.ค. 2565

LINE MAN Wongnai ยูนิคอร์นฟู้ดเดลิเวอรี่ชื่อดังในไทย อยู่ในระหว่างการเจรจาเพื่อซื้อกิจการ Foodpanda ของ Delivery Hero SE ในประเทศไทย เนื่องจากมีแผน IPO ในตลาดหุ้นในอีกไม่กี่ปีข้างหน้า
Bloomberg รายงานโดยอ้างถึงบุคคลที่เกี่ยวข้องกับเรื่องนี้ว่า LINE MAN Wongnai พิจารณาข้อตกลงที่ประมาณ 100 ล้านดอลลาร์ หรือประมาณ 3,480 ล้านบาท แต่ราคาอาจลดลงอีกจากแนวโน้มตลาดฟู้ดเดลิเวอรี่ในไทยที่ขาดทุนและซบเซาลง
การเทคโอเวอร์ดังกล่าวจะหนุนให้ LINE MAN Wongnai ก้าวมาเป็นแพลตฟอร์มช้อปปิ้งออนไลน์ชั้นนำของประเทศไทย ซึ่งเป็นประเทศที่มีเศรษฐกิจใหญ่เป็นอันดับ 2 ในอาเซียน และมี Line เป็นแอปส่งข้อความที่ได้รับความนิยมสูงสุด
LINE MAN Wongnai ก่อตั้งขึ้นในปี 2020 โดยเกิดจากการควบรวมบริการจัดส่ง Line Man และแพลตฟอร์มรีวิวร้านอาหารไทย Wongnai มีมูลค่าบริษัทสูงถึง 1 พันล้านดอลลาร์ หลังสามารถระดมทุนได้ 265 ล้านดอลลาร์ในปีนี้ โดยคู่แข่งรายสำคัญของบริษัทในประเทศไทยคือ Grab และ Foodpanda
ความเคลื่อนไหวดังกล่าวเกิดขึ้นหลัง Delivery Hero ในกรุงเบอร์ลินพยายามบรรลุความสามารถในการทำกำไรภายในปี 2023 โดย Niklas Oestberg ซีอีโอของบริษัทระบุว่า บริษัทอาจออกจากบางตลาดที่ไม่ใช่อันดับ 1 ซึ่ง Food Panda มีสถานะที่แข็งแกร่งในประเทศต่างๆ เช่น มาเลเซียและฟิลิปปินส์
“บริษัทไม่ได้ต้องการขายธุรกิจในเอเชียตะวันออกเฉียงใต้ แต่อาจมีตลาดในเอเชียตะวันออกเฉียงใต้หรือในภูมิภาคอื่น ๆ ที่บริษัทกำลังหารือกันอยู่” Niklas Oestberg กล่าวเมื่อเดือนที่แล้ว
อ้างอิง: https://www.bloomberg.com/news/articles/2022-12-13/gic-backed-unicorn-in-talks-to-acquire-foodpanda-in-thailand?sref=e4t2werz 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Foodpanda
Lineman
LMWN
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA